આ બનાવ અંગે પોલીસે જણાવ્યા પ્રમાણે સોમવારે મોડી સાંજે પોલીસ કર્મીઓ દ્વારા વાહન ચેકિંગ કરવામાં આવી રહ્યું હતું, તે દરમિયાન જીજે 5 પાસિંગ ધરવાતી રિક્ષા તેમને શંકાસ્પદ જણાઇ હતી. જેથી પોલીસે વધુ તપાસ હાથ ધરતા એક ઇસમ રિક્ષામાંથી ભાગવા લાગ્યો હતો, જેથી પોલીસની શંકા વધુ મજબુત બની હતી, પોલીસે ચાલક સહિત બેને ઝડપી પાડ્યા હતા અને વધુ તપાસ હાથ ધરતા રિક્ષામાંથી બે થેલા મળી આવ્યા હતા, જેમાંથી નશીલો પદાર્થ મળી આવ્યો હતો, જેની તપાસ એફએસએલ અધિકારીઓ પાસે કરાવવામાં આવતા આ પદાર્થ ગાંજો હોવાનું બહાર આવ્યું હતું.